CELEX: 32010D0571
Language: hu
Date: 2010-09-24 00:00:00
Title: 2010/571/EU: A Bizottság határozata ( 2010. szeptember 24. ) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (az értesítés a C(2010) 6403. számú dokumentummal történt)  EGT-vonatkozású szöveg

25.9.2010   
            
            
               HU
            
            
               Az Európai Unió Hivatalos Lapja
            
            
               L 251/28
            
         A BIZOTTSÁG HATÁROZATA
   (2010. szeptember 24.)
   a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról
   (az értesítés a C(2010) 6403. számú dokumentummal történt)
   (EGT-vonatkozású szöveg)
   (2010/571/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre (1) és különösen annak 5. cikke (1) bekezdésére,
   mivel:
   
               (1)
            
            
               A 2002/95/EK irányelv tilalmat rendel el az ólom, a higany, a kadmium, a hat vegyértékű króm, a polibrómozott bifenilek (PBB) és a polibrómozott difenil-éterek (PBDE) alkalmazására a 2006. július 1-jétől forgalomba hozott elektromos és elektronikus berendezésekben. A tilalom alóli mentességeket az irányelv melléklete tartalmazza. A mentességeket indokolt felülvizsgálni, és hozzáigazítani a tudományos és műszaki fejlődéshez.
            
         
               (2)
            
            
               A mentességek felülvizsgálatának eredményeként egyes ólmot, higanyt, kadmiumot vagy hat vegyértékű krómot tartalmazó alkalmazások esetében fenn kell tartani a tilalom alóli mentességet, mert e veszélyes anyagoknak az adott alkalmazásokban való használata műszaki vagy tudományos okokból továbbra is elkerülhetetlen. E mentességek fenntartása ezért indokolt.
            
         
               (3)
            
            
               A mentességek felülvizsgálatának eredményeként egyes ólmot, higanyt vagy kadmiumot tartalmazó alkalmazások esetében műszakilag vagy tudományos szempontból lehetővé vált ezen anyagok kivonása vagy helyettesítése. E mentességek megszüntetése ezért indokolt.
            
         
               (4)
            
            
               A mentességek felülvizsgálatának eredményeként egyes ólmot, higanyt vagy kadmiumot tartalmazó alkalmazások esetében belátható időn belül műszakilag vagy tudományos szempontból lehetővé válik ezen anyagok kivonása vagy helyettesítése. E mentességek esetében ezért lejárati határidő megállapítása indokolt.
            
         
               (5)
            
            
               A mentességek felülvizsgálatának eredményeként egyes higanyt tartalmazó alkalmazások esetében műszakilag vagy tudományos szempontból lehetséges ennek az anyagnak a részleges kivonása vagy helyettesítése. Ezért indokolt csökkenteni az ezekben az alkalmazásokban használható higany mennyiségét.
            
         
               (6)
            
            
               A mentességek felülvizsgálatának eredményeként egyes higanyt tartalmazó alkalmazások esetében belátható időn belül műszaki vagy tudományos okokból csak ennek az anyagnak a részleges és fokozatos kivonása vagy helyettesítése lehetséges. Ezért az ezekben az alkalmazásokban használható higany mennyiségének a fokozatos csökkentése indokolt.
            
         
               (7)
            
            
               Egyes esetekben az elektromos és elektronikus berendezések javítása az eredeti alkatrészektől eltérő pótalkatrészekkel műszakilag nem lehetséges. Ezért kizárólag ezekben az esetekben az ólmot, higanyt, kadmiumot, hat vegyértékű krómot vagy polibrómozott difenil-étert tartalmazó, korábban mentesség alá eső pótalkatrészek használata engedélyezett az olyan elektromos és elektronikus berendezések javításához, amelyeket a mentesség lejártát vagy megszüntetését megelőzően hoztak forgalomba.
            
         
               (8)
            
            
               A 2005/32/EK európai parlamenti és tanácsi irányelvnek a nem irányított fényű háztartási lámpákra vonatkozó környezetbarát tervezési követelmények tekintetében történő végrehajtásáról szóló, 2009. március 18-i 244/2009/EK bizottsági rendelet (2) és a 2005/32/EK európai parlamenti és tanácsi irányelvnek a beépített előtét nélküli fénycsövek, nagy intenzitású kisülőlámpák és az ilyen lámpák működtetésére alkalmas előtétek és lámpatestek környezetbarát tervezési követelményei tekintetében történő végrehajtásáról, valamint a 2000/55/EK európai parlamenti és tanácsi irányelv hatályon kívül helyezéséről szóló, 2009. március 18-i 245/2009/EK bizottsági rendelet (3) indikatív referenciaértékeket határoz meg a higanylámpákban történő felhasználására vonatkozóan. Bár a lámpák higanytartalmát a 244/2009/EK és a 245/2009/EK rendelet is jelentős környezeti paraméterként jelölte meg, célszerűbb volt azt a 2002/95/EK irányelvben szabályozni, amely egyben az e rendeletek követelményeinek teljesítése alól mentesülő lámpatípusokkal is foglalkozik.
            
         
               (9)
            
            
               A 244/2009/EK rendeletben meghatározott intézkedések céljából elvégzett elemzés eredményeként egyes higanyt tartalmazó alkalmazások esetében ennek az anyagnak a részleges kivonása vagy helyettesítése tudományos vagy műszaki szempontból lehetséges olyan káros környezeti, egészségügyi és/vagy a fogyasztói biztonságot érintő hatások nélkül, amelyek meghaladják a helyettesítés előnyeit. Ezért ezen alkalmazások esetében a 244/2009/EK rendelettel összhangban indokolt csökkenteni a higanytartalmat.
            
         
               (10)
            
            
               Jelentős módosításokra van szükség a 2002/95/EK irányelv mellékletében. Az egyértelműség érdekében ezért célszerű a teljes mellékletet új melléklettel felváltani.
            
         
               (11)
            
            
               A Bizottság a 2002/95/EK irányelv 5. cikkének (2) bekezdésével összhangban konzultált az érintett felekkel.
            
         
               (12)
            
            
               A 2002/95/EK irányelvet ezért ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak a 2006/12/EK európai parlamenti és tanácsi irányelv 18. cikke alapján létrehozott bizottság véleményével (4),
            
         ELFOGADTA EZT A HATÁROZATOT:
   1. cikk
   A 2002/95/EK irányelv melléklete helyébe ezen határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. szeptember 24-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 37., 2003.2.13., 19. o.
   
      (2)  HL L 76., 2009.3.24., 3. o.
   
      (3)  HL L 76., 2009.3.24., 17. o.
   
      (4)  HL L 114., 2006.4.27., 9. o.
   
      MELLÉKLET
      
         
            „MELLÉKLET
            
               A 4. cikk (1) bekezdése szerinti tilalom alól mentesülő alkalmazások
            
            
                        Mentesség
                     
                     
                        Az alkalmazás köre és határnapja
                     
                  
                        1.
                     
                     
                        Egy végükön fejelt (kompakt) fénycsövekben használt higany, amelynek megengedett mennyisége (égőnként):
                     
                     
                         
                     
                  
                        1. a)
                     
                     
                        Általános világítási célra szolgáló, 30 W alatti teljesítményű fénycső esetén: 5 mg
                     
                     
                        2011. december 31-én lejár; 2011. december 31. után 2012. december 31-ig égőnként 3,5 mg használható; 2012. december 31. után 2,5 mg használható.
                     
                  
                        1. b)
                     
                     
                        Általános világítási célra szolgáló, legalább 30 W, de 50 W alatti teljesítményű fénycső esetén: 5 mg
                     
                     
                        2011. december 31-én lejár; 2011. december 31. után égőnként 3,5 mg használható
                     
                  
                        1. c)
                     
                     
                        Általános világítási célra szolgáló, legalább 50 W, de 150 W alatti teljesítményű fénycső esetén: 5 mg
                     
                     
                         
                     
                  
                        1. d)
                     
                     
                        Általános világítási célra szolgáló, legalább 150 W teljesítményű fénycső esetén: 15 mg
                     
                     
                         
                     
                  
                        1. e)
                     
                     
                        Általános világítási célra szolgáló, kör alakú vagy szögletes strukturális formájú, legfeljebb 17 mm csőátmérőjű fénycső esetén
                     
                     
                        2011. december 31-ig a felhasználás nem korlátozott; 2011. december 31. után égőnként 7 mg használható
                     
                  
                        1. f)
                     
                     
                        Különleges rendeltetésű fénycső esetén: 5 mg
                     
                     
                         
                     
                  
                        2. a)
                     
                     
                        Két végén fejelt, általános világítási célra szolgáló fénycsövekben használt higany, amelynek megengedett mennyisége (fénycsövenként):
                     
                     
                         
                     
                  
                        2. a) (1)
                     
                     
                        Normál élettartamú háromsávos foszfor fénycső 9 mm alatti csőátmérővel (pl. T2): 5 mg
                     
                     
                        2011. december 31-én lejár; 2011. december 31. után fénycsövenként 4 mg használható
                     
                  
                        2. a) (2)
                     
                     
                        Normál élettartamú háromsávos foszfor fénycső legalább 9 mm-es, legfeljebb 17 mm-es csőátmérővel (pl. T5): 5 mg
                     
                     
                        2011. december 31-én lejár; 2011. december 31. után fénycsövenként 3 mg használható
                     
                  
                        2. a) (3)
                     
                     
                        Normál élettartamú háromsávos foszfor fénycső 17 mm-nél nagyobb, de legfeljebb 28 mm-es csőátmérővel (pl. T8): 5 mg
                     
                     
                        2011. december 31-én lejár; 2011. december 31. után fénycsövenként 3,5 mg használható
                     
                  
                        2. a) (4)
                     
                     
                        Normál élettartamú háromsávos foszfor fénycső 28 mm-t meghaladó csőátmérővel (pl. T12): 5 mg
                     
                     
                        2012. december 31-én lejár; 2012. december 31. után fénycsövenként 3,5 mg használható
                     
                  
                        2. a) (5)
                     
                     
                        Hosszú (legalább 25 000 óra) élettartamú háromsávos foszfor fénycső: 8 mg
                     
                     
                        2011. december 31-én lejár; 2011. december 31. után fénycsövenként 5 mg használható
                     
                  
                        2. b)
                     
                     
                        Egyéb kompakt fénycsövekben használt higany, amelynek megengedett mennyisége (fénycsövenként):
                     
                     
                         
                     
                  
                        2. b) (1)
                     
                     
                        Egyenes halofoszfát fénycsövek 28 mm feletti csőátmérővel (pl. T10 és T12): 10 mg
                     
                     
                        2012. április 13-án lejár
                     
                  
                        2. b) (2)
                     
                     
                        Nem egyenes halofoszfát fénycsövek (bármely csőátmérő esetén): 15 mg
                     
                     
                        2016. április 13-án lejár
                     
                  
                        2. b) (3)
                     
                     
                        Nem egyenes háromsávos foszfor fénycsövek 17 mm feletti csőátmérővel (pl. T9)
                     
                     
                        2011. december 31-ig a felhasználás nem korlátozott; 2011. december 31. után fénycsövenként 15 mg használható
                     
                  
                        2. b) (4)
                     
                     
                        Egyéb általános világítási célra szolgáló, vagy különleges rendeltetésű lámpák (pl. indukciós lámpák)
                     
                     
                        2011. december 31-ig a felhasználás nem korlátozott; 2011. december 31. után lámpánként 15 mg használható
                     
                  
                        3
                     
                     
                        Különleges rendeltetésű hidegkatódos fénycsövekben és külső elektródás fénycsövekben (CCFL és EEFL) használt higany, amelynek megengedett mennyisége (fénycsövenként):
                     
                     
                         
                     
                  
                        3. a)
                     
                     
                        Rövid (≤ 500 mm)
                     
                     
                        2011. december 31-ig a felhasználás nem korlátozott; 2011. december 31. után lámpánként 3,5 mg használható
                     
                  
                        3. b)
                     
                     
                        Közepes hosszúságú (> 500 mm és ≤ 1 500 mm)
                     
                     
                        2011. december 31-ig a felhasználás nem korlátozott; 2011. december 31. után lámpánként 5 mg használható
                     
                  
                        3. c)
                     
                     
                        Hosszú (> 1 500 mm)
                     
                     
                        2011. december 31-ig a felhasználás nem korlátozott; 2011. december 31. után lámpánként 13 mg használható
                     
                  
                        4. a)
                     
                     
                        Egyéb kisnyomású kisülőlámpákban használt higany (lámpánként)
                     
                     
                        2011. december 31-ig a felhasználás nem korlátozott; 2011. december 31. után lámpánként 15 mg használható
                     
                  
                        4. b)
                     
                     
                        Általános világítási célra szolgáló, javított színvisszaadási mutatójú (Ra > 60), nagynyomású nátrium(gőz)lámpákban használt higany, amelynek megengedett mennyisége (égőnként):
                     
                     
                         
                     
                  
                        4. b) I.
                     
                     
                        P ≤ 155 W
                     
                     
                        2011. december 31-ig a felhasználás nem korlátozott; 2011. december 31. után égőnként 30 mg használható
                     
                  
                        4. b) II.
                     
                     
                        155 W < P ≤ 405 W
                     
                     
                        2011. december 31-ig a felhasználás nem korlátozott; 2011. december 31. után égőnként 40 mg használható
                     
                  
                        4. b) III.
                     
                     
                        P > 405 W
                     
                     
                        2011. december 31-ig a felhasználás nem korlátozott; 2011. december 31. után égőnként 40 mg használható
                     
                  
                        4. c)
                     
                     
                        Egyéb általános világítási célra szolgáló nagynyomású nátrium(gőz)lámpákban használt higany, amelynek megengedett mennyisége (égőnként):
                     
                     
                         
                     
                  
                        4. c) I.
                     
                     
                        P ≤ 155 W
                     
                     
                        2011. december 31-ig a felhasználás nem korlátozott; 2011. december 31. után égőnként 25 mg használható
                     
                  
                        4. c) II.
                     
                     
                        155 W < P ≤ 405 W
                     
                     
                        2011. december 31-ig a felhasználás nem korlátozott; 2011. december 31. után égőnként 30 mg használható
                     
                  
                        4. c) III.
                     
                     
                        P > 405 W
                     
                     
                        2011. december 31-ig a felhasználás nem korlátozott; 2011. december 31. után égőnként 40 mg használható
                     
                  
                        4. d)
                     
                     
                        Nagynyomású higany(gőz)lámpákban (HPMV) használt higany
                     
                     
                        2015. április 13-án lejár
                     
                  
                        4. e)
                     
                     
                        Fémhalogén (MH) lámpákban használt higany
                     
                     
                         
                     
                  
                        4. f)
                     
                     
                        Az e mellékletben külön nem említett, különleges rendeltetésű egyéb kisülőlámpákban használt higany
                     
                     
                         
                     
                  
                        5. a)
                     
                     
                        Katódsugárcsövek üvegében használt ólom
                     
                     
                         
                     
                  
                        5. b)
                     
                     
                        Fénycsövek üvegében használt, 0,2 tömegszázalékot meg nem haladó ólom
                     
                     
                         
                     
                  
                        6. a)
                     
                     
                        Ólom a megmunkálásra szánt acél ötvözőelemeként, illetve galvanizált acélban, legfeljebb 0,35 tömegszázalék ólomtartalomig
                     
                     
                         
                     
                  
                        6. b)
                     
                     
                        Ólom az alumínium ötvözőelemeként a legfeljebb 0,4 tömegszázalék ólomtartalmú alumíniumban
                     
                     
                         
                     
                  
                        6. c)
                     
                     
                        Rézötvözet legfeljebb 4 tömegszázalék ólomtartalommal
                     
                     
                         
                     
                  
                        7. a)
                     
                     
                        Magas olvadáspontú, ólomtartalmú forraszanyagok (azaz olyan ólomötvözetek, amelyek legalább 85 tömegszázalékban tartalmaznak ólmot)
                     
                     
                         
                     
                  
                        7. b)
                     
                     
                        A szerverekben, az adattároló rendszerekben, a tárolási és elrendezési rendszerekben, a hálózati infrastruktúra kapcsoló, jelző és adatátviteli berendezéseiben, és a távközlési hálózatok hálózatkezelése során használt forrasztóanyagokban lévő ólom
                     
                     
                         
                     
                  
                        7. c) I.
                     
                     
                        Elektronikus és elektromos alkatrészek, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot
                     
                     
                         
                     
                  
                        7. c) II.
                     
                     
                        125 V AC vagy 250 V DC vagy ennél magasabb névleges feszültségű kondenzátorokban használt dielektromos kerámiában lévő ólom
                     
                     
                         
                     
                  
                        7. c) III.
                     
                     
                        125 V AC vagy 250 V DC alatti névleges feszültségű kondenzátorokban használt dielektromos kerámiában lévő ólom
                     
                     
                        2013. január 1-jén lejár, ezt követően a 2013. január 1. előtt forgalomba hozott elektronikus és elektromos berendezések pótalkatrészeiben használható
                     
                  
                        8. a)
                     
                     
                        Egyszerhasználatos, szemcsés töltetű hőkioldókban lévő kadmium és vegyülékei
                     
                     
                        2012. január 1-jén lejár, ezt követően a 2012. január 1. előtt forgalomba hozott elektronikus és elektromos berendezések pótalkatrészeiben használható
                     
                  
                        8. b)
                     
                     
                        A villamos érintkezőkben lévő kadmium és vegyülékei
                     
                     
                         
                     
                  
                        9.
                     
                     
                        Abszorpciós hűtőgépek szénacél hűtőrendszerében korróziógátló szerként használt, a hűtőközeg legfeljebb 0,75 tömegszázalékát kitevő hat vegyértékű króm
                     
                     
                         
                     
                  
                        9. b)
                     
                     
                        Ólom a fűtő, szellőztető, légkondicionáló és hűtő alkalmazásokban használt, hűtőközeget tartalmazó kompresszorok csapágycsészéiben és -béléseiben
                     
                     
                         
                     
                  
                        11. a)
                     
                     
                        C-press rugalmas tűs csatlakozórendszerekben használt ólom
                     
                     
                        A 2010. szeptember 24. előtt forgalomba hozott elektronikus és elektromos berendezések pótalkatrészeiben használható
                     
                  
                        11. b)
                     
                     
                        Nem C-press rugalmas tűs csatlakozórendszerekben használt ólom
                     
                     
                        2013. január 1-jén lejár, ezt követően a 2013. január 1. előtt forgalomba hozott elektronikus és elektromos berendezések pótalkatrészeiben használható
                     
                  
                        12.
                     
                     
                        A hővezető modulok tömítőgyűrűjén bevonóanyagként használt ólom
                     
                     
                        A 2010. szeptember 24. előtt forgalomba hozott elektronikus és elektromos berendezések pótalkatrészeiben használható
                     
                  
                        13. a)
                     
                     
                        Optikai alkalmazásokban használt fehér üvegekben lévő ólom
                     
                     
                         
                     
                  
                        13. b)
                     
                     
                        Reflexiós tényezőre vonatkozó követelmények céljára használt üveg filterekben és üvegekben használt kadmium és ólom
                     
                     
                         
                     
                  
                        14.
                     
                     
                        Kettőnél több elemből álló, a mikroprocesszor kivezetései és tokja között kapcsolatot biztosító forrasztóanyagban lévő ólom, ha az ólomtartalom 80 és 85 tömegszázalék között van
                     
                     
                        2011. január 1-jén lejár, ezt követően a 2011. január 1. előtt forgalomba hozott elektronikus és elektromos berendezések pótalkatrészeiben használható
                     
                  
                        15.
                     
                     
                        Flip Chip integrált áramkörökben a félvezető süllyesztéke és hordozója között működőképes elektronikus kapcsolatot lehetővé tevő ólomtartalmú forraszanyag
                     
                     
                         
                     
                  
                        16.
                     
                     
                        Az olyan vonalizzókban található ólom, amelyek csöve szilikát bevonatú
                     
                     
                        2013. szeptember 1-jén lejár
                     
                  
                        17.
                     
                     
                        Ólom-halogenid a nagynyomású kisülő lámpák (HID) sugárzó anyagaként professzionális reprográfiai alkalmazásokra
                     
                     
                         
                     
                  
                        18. a)
                     
                     
                        Ólom a fluoreszkáló porban aktivátorként (1 tömegszázaléknyi vagy kevesebb ólom) a kisülőlámpákban, SMS ((Sr,Ba)2MgSi2O7:Pb) foszforokat tartalmazó speciális lámpaként történő felhasználás esetén, diazo-nyomtatásos reprográfiás, illetve litográfiai felhasználásra, valamint rovarcsapda lámpában, fotokémiai és gyógyászati alkalmazás esetén.
                     
                     
                        2011. január 1-jén lejár
                     
                  
                        18. b)
                     
                     
                        Ólom a fluoreszkáló porban aktivátorként (1 tömegszázaléknyi vagy kevesebb ólom) a kisülő lámpákban a BSP (BaSi2O5:Pb) foszforokat tartalmazó szoláriumcsövekként való felhasználás esetén
                     
                     
                         
                     
                  
                        19.
                     
                     
                        Ólom és PbBiSn-Hg, valamint PbInSn-Hg kombinációja speciális összetételű anyagokban fő foncsorozóként, illetve ólom és PbSn-Hg kombinációja kompakt energiatakarékos lámpákban (ESL) kiegészítő foncsorozóként
                     
                     
                        2011. június 1-jén lejár
                     
                  
                        20.
                     
                     
                        Ólom-oxid a folyadékkristály-kijelzőkben (LCD) használt lapos fluoreszkáló lámpák felső és alsó rétegének kötéséhez használt üvegben
                     
                     
                        2011. június 1-jén lejár
                     
                  
                        21.
                     
                     
                        Ólom és kadmium a zománc üvegre, például boroszilikát üvegre vagy nátronüvegre való felviteléhez használt nyomdafestékekben
                     
                     
                         
                     
                  
                        23.
                     
                     
                        Ólom a csatlakozók kivételével a 0,65 mm vagy kisebb osztóközű, finom osztású (fine-pitch) komponensek felületén
                     
                     
                        A 2010. szeptember 24. előtt forgalomba hozott elektronikus és elektromos berendezések pótalkatrészeiben használható
                     
                  
                        24.
                     
                     
                        Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólom
                     
                     
                         
                     
                  
                        25.
                     
                     
                        Ólom-oxid a felületvezető elektronkibocsátó kijelzőkben (SED) használt szerkezeti elemekben, nevezetesen a lezáró frittben és a frittgyűrűben
                     
                     
                         
                     
                  
                        26.
                     
                     
                        Ólom-oxid a »black light blue« (BLB) lámpák üveg védőburkolatában
                     
                     
                        2011. június 1-jén lejár
                     
                  
                        27.
                     
                     
                        Nagyteljesítményű (több órán keresztül 125 dB SPL és a feletti hangteljesítményszinten működő) hangszórókban használt átalakítóknál forrasztóanyagként alkalmazott ólomötvözetek
                     
                     
                        2010. szeptember 24-én lejárt
                     
                  
                        29.
                     
                     
                        A 69/493/EGK tanácsi irányelv (1) I. mellékletében (1., 2., 3. és 4. kategória) meghatározott, kristályüvegben található ólom
                     
                     
                         
                     
                  
                        30.
                     
                     
                        A 100 dB (A) és annál nagyobb hangnyomású, nagy teljesítményű hangszórókban használt transzduktorokban, közvetlenül a tekercsen található áramvezető anyagok elektromos, illetve mechanikus forrasztóanyagaként használt, kadmium alapú ötvözetek
                     
                     
                         
                     
                  
                        31.
                     
                     
                        A (pl. folyadékkristályos kijelzőkben, illetőleg dísz- vagy ipari világításként használt) higanymentes lapos fluoreszkáló lámpák forrasztóanyagában levő ólom
                     
                     
                         
                     
                  
                        32.
                     
                     
                        Az argon- és kripton-lézercsövek tokjának összeállításánál használatos lezáró frittben levő ólom-oxid.
                     
                     
                         
                     
                  
                        33.
                     
                     
                        A transzformátorokban alkalmazott, 100 μm-es vagy annál kisebb átmérőjű vékony vörösréz vezetékek forrasztásához használt forrasztóanyagban lévő ólom
                     
                     
                         
                     
                  
                        34.
                     
                     
                        A cermet-alapú beállító potenciométer egyes alkatrészeiben lévő ólom
                     
                     
                         
                     
                  
                        36.
                     
                     
                        A legfeljebb 30 mg higanyt tartalmazó egyenáramú plazmakijelzőkben lévő, a katódporlasztásnál inhibitorként használt higany
                     
                     
                        2010. július 1-jén lejárt
                     
                  
                        37.
                     
                     
                        A cink-borát üvegből készült burkolatban elhelyezett nagyfeszültségű diódák bevonatában lévő ólom
                     
                     
                         
                     
                  
                        38.
                     
                     
                        Az alumíniummal ötvözött berillium-oxid hordozókon használt vastag filmpasztában lévő kadmium és kadmium-oxid
                     
                     
                         
                     
                  
                        39.
                     
                     
                        A szilárdtest-világítási vagy -kijelző rendszerekben használt színátalakító LED-ekben lévő kadmium (a fénykibocsátó terület egy négyzetmilliméterére eső kadmiummennyiség < 10 μg)
                     
                     
                        2014. július 1-jén lejár
                     
                  
               Megjegyzés: A 2002/95/EK irányelv 5. cikk (1) bekezdésének a) pontja alkalmazásában az ólom, a higany, a kadmium, a hat vegyértékű króm, a polibrómozott bifenilek (PBB) és a polibrómozott difenil-éterek (PBDE) 0,1 tömegszázalékos és a kadmium 0,01 tömegszázalékos koncentrációértékét engedélyezni kell homogén anyagokban.”
         
      
      
         (1)  HL L 326., 1969.12.29., 36. o.